Stjórnarfundur 14/02/2021

Haldinn rafrænt.

Mætt: Bergrún Stefánsdóttir (BS), Kara Arngrímsdóttir (KA), Magnús Ingólfsson (MI), Ragnar Sverrisson (RS), Guðbjörn Sverrir Hreinsson (GSH), Edgar Konráð Gapunay (EKG).

Boðuð forföll: Jóhann Gunnar Arnarson (JGA).

1. Næstu mót.

Rætt var hvort halda ætti næstu mót á einum eða tveimur dögum og ákveðið að samkvæmt þeim samningi sem búið er að gera við Breiðablik að þá verði Íslandsmót latin á tveimur dögum en skoðað verði með mótin á eftir hvort hægt sé að halda þau á einum degi.

Vantar einnig að klára að finna dómara og á að ítreka við félög að tilnefna einn dómara frá sínu félagi.

Samþykkt að streymt verður frá keppninni eins og talað er um í fundargerð frá 31/01/2021 í gr.5.

Ákveðið var að skoða hvað væri í boði varðandi lýsingu á dansgólfið á febrúar mótinu. BS, MI og Kjartan formaður mótanefndar skoða.

1. Formannafundur.

Fundur var haldinn með formönnum félaga 14/02/2021 kl. 17:00.

Næsti formannafundur verður settur á dagskrá vikuna eftir Íslandsmót 10 dansa.

1. Íþróttaþing ÍSÍ.

Þingið verður haldið 7-8. maí 2021 og ætlaði BS að athuga hversu marga fulltrúa við eigum á því þingi svo hægt sé að ákveða hverjir verði viðstaddir fyrir hönd DSÍ.

Einnig rætt að tímabært sé að skoða hvaða dagsetningar séu góðar fyrir dansþing DSÍ 2021.

1. Önnur mál.
2. Dómarar á keppnum

Passa þarf betur uppá tengsl á milli dómara og keppenda svo ekki komi til hagsmunaárekstra og skal miða við dómarareglur WDSF í því máli.

1. Leiðrétting til Afrekssjóðs

GSH sendir leiðréttingu til Afrekssjóðs, einnig ætla GSH og BS að semja erindi til Afrekssjóðs til að útskýra þarfir DSÍ og landsliðsins sem verður borið upp við stjórn til samþykktar áður en það verður sent.

1. Bikarmeistarar DSÍ.

Ákveðið að útbúa kynningu til að senda á stjórn og formenn félaga til umræðu og gefa formönnum tækifæri til að senda inn spurningar og hugmyndir áður en þetta verður sett í framkvæmd.

1. WDSF PD.

BS ætlar að fá frá WDSF PD nánari skýringar hvaða kröfur séu gerðar til DSÍ varðandi aðild að PD og upplýsa Nikita Basev um stöðuna.

1. Ákveðið að frestur til að samþykkja fundargerðir sé 4 dagar frá því að hún er send á stjórn.

Þannig fram farið.

Magnús Ingólfsson

Ritari